Prevádzkovateľ bulharskej satelitnej platformy Satellite BG pripojil českú audio stopu k dokumentárnemu kanálu vo vysokom rozlíšení Nat Geo Wild HD, ktorý vysiela na satelitnej pozícii Astra 23,5°E. Zákazníci česko-slovenskej satelitnej platformy Skylink tak môžu sledovať svoj obľúbený dokumentárny kanál okrem anglickej jazykovej verzie aj v českom jazyku. Do spustenia českej jazykovej audio stopy na kanále Nat Geo Wild HD bola aktívna aj ruská audio stopa, ktorá po spustení českej audio stopy bola deaktivovaná.
Spustenie českej lokalizácie na programe Nat Geo Wild HD sa už očakávalo niekoľko mesiacov dopredu. Informoval o tom aj výkonný riaditeľ spoločnosti TradeTec Jaromír Glisník na poslednom stretnutí s predajcami.
Technické parametre pre príjem NG Wild HD CZ:
Družica: Astra (23,5°E)
Názov: Nat Geo HD CZ
Frekvencia: 12 207 MHz
Polarizácia: Vertikálna
FEC: 3/4
SR: 27500
Norma: DVB-S2
Modulácia: 8PSK
Provider:Satellit-e BG